CELEX: E2020P0017
Language: da
Date: 2020-12-08 00:00:00
Title: Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur i sagen Zvonimir Cogelja mod Sundhedsstyrelsen (Sag E-17/20) 2021/C 141/13

22.4.2021   
            
            
               DA
            
            
               Den Europæiske Unions Tidende
            
            
               C 141/13
            
         
      Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur i sagen Zvonimir Cogelja mod Sundhedsstyrelsen
      (Sag E-17/20)
      (2021/C 141/13)
      Héraðsdómur Reykjavíkur (Reykjavík herredsret) har ved skrivelse af 8. december 2020, som indgik til EFTA-Domstolens justitskontor den 8. december 2020, anmodet EFTA-Domstolen om en rådgivende udtalelse om nedenstående spørgsmål i sagen Zvonimir Cogelja mod Sundhedsstyrelsen:
      Er det et krav efter artikel 25 i direktiv 2005/36/EF om anerkendelse af erhvervsmæssige kvalifikationer (se også samme direktivs artikel 3, stk. 1, litra c), samt artikel 21 og 26), at en EØS-stat, der udsteder kvalifikationsbeviser (kaldet et »specialistcertifikat« - på islandsk: sérfræðileyfi) til en læge, der er omfattet af reglerne om automatisk anerkendelse i andre EØS-stater, selv skal forestå den uddannelse, som søges anerkendt ved udstedelse af et sådant bevis, således at en EØS-stat ikke skal udstede et sådant bevis, hvis uddannelsen ikke fandt sted i denne stat?